**LĪGUMS**

**Par Pašvaldības dotācijas piešķiršanu Plānošanas reģionam**

*Dokumenta datums skatāms laika zīmogā Nr.2.2.7/21/88*

**Kurzemes plānošanas reģions**,reģ. Nr. 90002183562, juridiskā adrese: Saldus, Avotu iela 12, LV-3801 (turpmāk – **„Plānošanas reģions”**), kuru pārstāv Kurzemes plānošanas reģiona Administrācijas vadītāja p.i. Ingeborga Bordāne, kura darbojas saskaņā ar Nolikumu un Attīstības padomes 2020. gada 22. janvāra lēmumu (prot. Nr. 01/20; 5. §, 5.1. punktu), no vienas puses, un

**Priekules novada pašvaldība**, reģ. Nr. 90000031601, adrese: Saules iela 1, Priekule, Priekules novads, LV-3434, (turpmāk- **„Pašvaldība”**), kuras vārdā saskaņā ar nolikumu rīkojas tās Domes priekšsēdētāja Vija Jablonska no otras puses, turpmāk kopā saukti Puses, bet katrs atsevišķi Puse,

- pamatojoties uz Reģionālās attīstības likuma 171.panta pirmās daļas trešo punktu,

- lai nodrošinātu Kurzemes plānošanas reģiona pašvaldību ieguldījumu kopīgu aktivitāšu īstenošanai, kas vērstas uz reģionāla līmeņa attīstības pasākumu īstenošanu,

noslēdz šāda satura līgumu (turpmāk – „Līgums”):

1. **Līguma priekšmets**
	1. *Pašvaldība* piešķir *Plānošanas reģionam* dotāciju EUR 1500,00 (viens tūkstotis pieci simti eiro, 00 centi) apmērā (turpmāk- „Dotācija”) sekojošu uzdevumu izpildei:
		1. Kurzemes plānošanas reģiona pašvaldībām nozīmīgu kopīgu projektu iniciēšanai un izstrādei, t.sk. nozaru speciālistu piesaistei
		2. Kurzemes plānošanas reģiona pašvaldību interešu pārstāvībai Eiropas Teritoriālās sadarbības programmu 2021.-2027. Uzraudzības komitejās;
		3. Kurzemes plānošanas reģiona pašvaldību vadītāju un/vai darbinieku kapacitātes stiprināšanas pasākumu organizēšanai;
		4. Kurzemes plānošanas reģiona publicitātes nodrošināšanai;
		5. citiem uzdevumiem saskaņā ar KPRAP lēmumiem.
	2. Plānošanas reģions apņemas izpildīt Līguma 1.1. punktā noteiktos uzdevumus piešķirtās Dotācijas ietvaros, saskaņā ar LR normatīvajiem aktiem, KPRAP pieņemtajiem lēmumiem un Līguma noteikumiem.
2. **Līguma izpildes termiņš un kārtība**
	1. Līguma 1.1.punktā norādītie uzdevumi tiek veikti laikā no Līguma parakstīšanas brīža līdz 2021.gada 31.decembrim.
	2. *Plānošanas reģions* apņemas rīkoties Kurzemes plānošanas reģiona pašvaldību kopīgās interesēs.
	3. *Plānošanas reģions* izpilda Līgumā noteiktos uzdevumus piešķirtās Dotācijas apmērā. Ja kāda uzdevuma izpildei finansējums ir nepietiekams, jautājums tiek izlemts KPRAP sēdē un Puses var vienoties par papildus finansējuma piešķiršanu vai Līgumā noteikto uzdevumu daļēju izpildi.
	4. Ja normatīvajos aktos tiek izdarīti grozījumi, kas ietekmē *Plānošanas reģiona* darbību vai finansēšanas kārtību un Līgumā noteikto saistību izpildi, mēneša laikā pēc attiecīgā normatīvā akta spēkā stāšanās pēc jebkuras Puses rakstveida priekšlikuma var tikt izdarīti grozījumi Līgumā.
	5. 2021.gada pēdējā KPRAP sēdē *Plānošanas reģions* prezentē atskaiti par Līguma izpildi un iztērēto kopējās dotācijas apjomu, kā arī atskaiti par Dotācijas izlietojumu, kas sagatavota atbilstoši finanšu un grāmatvedības jomu regulējošām normatīvo aktu prasībām.
3. **Pušu atbildība**

* 1. *Plānošanas reģions* apņemas izlietot piešķirto Dotāciju tikai Līgumā noteikto uzdevumu veikšanai Kurzemes plānošanas reģiona pašvaldību interesēs.
	2. *Plānošanas reģions* ir atbildīgs par Latvijas Republikas spēkā esošo normatīvo aktu ievērošanu, t.sk., nepieciešamo iepirkuma procedūru piemērošanu, izlietojot piešķirto Pašvaldības Dotāciju.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Līgumslēdzējai Pusei likumā noteiktajā kārtībā.
1. **Savstarpējā norēķinu kārtība, dotācijas piešķiršanas noteikumi**
	1. Pašvaldība piešķir *Plānošanas reģionam*  Dotāciju uz Plānošanas reģiona izrakstīta rēķina pamata.
	2. Piešķirtā Dotācija tiek pārskaitīta *Plānošanas reģiona* norādītajā Valsts kases kontā saskaņā ar Plānošanas reģiona izrakstītu rēķinu.
	3. Ja *Plānošanas reģions* Līgumā noteikto uzdevumu sasniegšanai papildus piesaista līdzekļus no citiem Latvijas un ārvalstu finanšu avotiem, šī summa netiek ieskaitīta Pašvaldības dotācijas aprēķinā.
	4. Ja Pašvaldība nepiekrīt kādu izdevumu finansēšanai, *Plānošanas reģions* tos izslēdz no aprēķina.
2. **Dotācijas saņēmēja darbības uzraudzības kārtība**
	1. *Pašvaldība* kontrolei par piešķirtās Dotācijas līdzekļu izlietošanu jebkurā brīdī var pieprasīt no Plānošanas reģiona informāciju un darījumu apliecinošu dokumentu apliecinātas kopijas. Plānošanas reģiona pienākums ir nodrošināt, lai nepieciešamā oriģinālā dokumentācija būtu sakārtota un pieejama Pašvaldībai.
	2. Pašvaldības pieprasītā informācija iesniedzama Pašvaldībā ne vēlāk kā 5 (piecu) darba dienu laikā, ja pieprasījumā nav norādīts ilgāks termiņš.
3. **Citi nosacījumi**
	1. Līgums stājas spēkā ar tā abpusējas parakstīšanas brīdi un ir spēkā līdz abu Pušu saistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi noformējami pielikumu veidā un ir neatņemas Līguma sastāvdaļas no to abpusējas parakstīšanas brīža, ja nav noteikts citādāk.
	3. Puses tiek atbrīvotas no atbildības par šī Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kuri pēc starptautiskiem standartiem tiek kvalificēti kā *Force Majeure* apstākļi un kuru dēļ šis Līgums pilnībā vai daļēji nav izpildāms. Pie nepārvaramas varas apstākļiem pieskaitāmas stihiskas nelaimes, katastrofas, epidēmijas un kara darbība, nemieri vai valsts varas institūciju izdoti normatīvie akti, lēmumi, kas tieši ierobežo Pušu saistību izpildi.
	4. Domstarpības starp *Pašvaldību* un *Plānošanas* *reģionu* risināmas pārrunu ceļā, bet, ja vienošanās nav panākta, normatīvajos aktos noteiktajā kārtībā.
	5. Līgums ir sastādīts latviešu valodā uz 3 (trīs) lapām, divos eksemplāros, pa vienam katrai Pusei. Abiem Līguma eksemplāriem ir vienāds juridiskais spēks.
4. **Pušu rekvizīti un paraksti**

|  |  |
| --- | --- |
| **Priekules novada pašvaldība**Reģ. Nr. 90000031601Adrese: Saules iela 1, Priekule, Priekules novads, LV-3434Banka: Valsts KaseKods: TRELLV22Konta Nr. LV75TREL9802268020000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Jablonska | **Kurzemes plānošanas reģions**Reģ. Nr. 90002183562Adrese: Saldus, Avotu iela 12, LV-3801Banka: Valsts kaseKods: TRELLV22Konta Nr. LV08TREL921063003400B\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Bordāne |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU